Diari Oficial de la Generalitat Valenciana


Sumari del DOGV 6177, del 04-01-2010 (2009/14274)

RESOLUCIÓ de 26 de novembre de 2009, de la Subsecretaria de la Conselleria de Cultura i Esport, sobre delegació de competències en matèria de gestió de personal en diversos òrgans i unitats administratives de la Conselleria de Cultura i Esport.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6177

Data del DOGV
:   04-01-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/14466


Data del document
:   26-11-2009

Organisme emissor
:   Conselleria de Cultura i Esport

Tipus de document
:   Resolució

Descriptors 

:   * Conselleria Educació
    * delegació de poders
    * administració regional

RESOLUCIÓ de 26 de novembre de 2009, de la Subsecretaria de la Conselleria de Cultura i Esport, sobre delegació de competències en matèria de gestió de personal en diversos òrgans i unitats administratives de la Conselleria de Cultura i Esport. [2009/14650]  
Els articles 69 de la Llei 5/1983, de 30 de desembre, del Consell, i 16 del Decret 119/2007, de 27 de juliol, del Consell, pel qual s'aprova el Reglament Orgànic i Funcional del departament, assignen la direcció del personal de la conselleria a la Subsecretaria.  
Desplegada l'estructura administrativa en l'àmbit de la Subsecretaria i de les direccions territorials, resulta convenient que algunes funcions pròpies del subsecretari siguen delegades en altres òrgans i unitats administratives amb l'objectiu d'incrementar l'agilitat i eficàcia administratives.  
De conformitat amb el que disposen l'article 63 de la Llei del Consell i els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:  
Primer  
1. Delegar la gestió, l'autorització i, si és el cas, la resolució del reconeixement dels complements específics de festivitat, nocturnitat i torns en els directors territorials de Cultura, dins del seu respectiu àmbit funcional.  
2. Delegar, així mateix, en els directors territorials de Cultura, dins del seu àmbit respectiu, el control horari, les vacacions i la concessió de reduccions de jornada, permisos i llicències de competència de la Subsecretaria.  
3. Delegar el control horari, les reduccions de jornada, els permisos, les llicències de competència de la Subsecretaria, i les vacacions, en la Secretaria General Administrativa per al personal de servicis centrals de la conselleria.  
4. Delegar en la directora general del Llibre, Arxius i Biblioteques les competències mencionades en l'apartat anterior pel que fa al personal adscrit a la Direcció General del Llibre, Arxius y Biblioteques y a la Biblioteca Valenciana.  
Segon  
La present delegació d'atribucions podrà ser revocada en qualsevol moment per l'òrgan delegatori, conforme a l'article 63.5 de la Llei del Consell.  
Tercer  
1. Sempre que es faça ús d'esta delegació d'atribucions, haurà de fer-se constar expressament en la resolució o l'acte que s'adopte, i estos es consideraran dictats per l'òrgan delegatori.   
2. Les atribucions que s'exercisquen per delegació no poden ser objecte de delegació en un altre òrgan.  
Quart  
Es deixa sense efecte la Resolució de 3 de març de 2008, de la Subsecretaria de la Conselleria de Cultura i Esport, sobre delegació de competències en matèria de gestió de personal en diversos òrgans i unitats administratives de la Conselleria de Cultura i Esport.   
Cinqué  
La present resolució produirà efectes des de l'endemà de la publicació en el Diari Oficial de la Comunitat Valenciana.  
Sisé  
De conformitat amb el que establixen els articles 107, 114 i 115 de la Llei de Règim Jurídic de les Administracions Públiques i del Procediment Administratiu Comú, contra el present acte, que no posa fi a la via administrativa, podrà presentar-se recurs d'alçada davant de la consellera de Cultura i Esport en el termini d'un mes a comptar des de l'endemà de la publicació.  
València, 26 de novembre de 2009.- El subsecretari de la Conselleria de Cultura i Esport: Carlos-Alberto Precioso Estiguin